Marvel Studios Lancarkan Trailer Rasmi ‘The Infinity Saga’
Semasa di San Diego Comic-Con yang lalu, Marvel Studios telah memainkan video yang cukup menarik kepada pengunjung Hall H dimana ia memaparkan rakaman dari ke semua 23 filem Marvel Cinematic Universe. Kini video tersebut boleh ditonton di laman Youtube apabila ia dilancarkan Marvel Studios sebagai trailer rasmi untuk koleksi ‘The Infinity Saga’. Anda boleh saksikan trailer tersebut dipemain video dibawah. Pengumuman set koleksi ‘The Infinity Saga’ dibuat semasa di Comic-Con yang lalu dan set tersebut akan merangkumi 23 filem MCU dari fasa 1 hingga fasa 3, berserta beberapa rakaman istimewa, babak-babak yang dipotong, ‘alternate post-credit’ dan banyak lagi. Setakat ini tarikh pelancaran set koleksi ini masih lagi tidak diumumkan pihak studio.